nvidia/miracl-vision huggingface dataset:
रविन्द्र कौशिक

रवीन्द्र कौशिक (11 अप्रैल 1952 - नवम्बर 2001) भारतीय रिसर्च एंड एनालिसिस विंग (रॉ) एजेंट थे। उन्हें भारत का सबसे अच्छा जासूस माना जाता है। वह पाकिस्तानी सेना में मेजर रैंक पर कार्यरत थे। रवीन्द्र को ' ब्लैक टाइगर ' के नाम से भी जाना जाता है। रविन्द्र कौशिक का जन्म राजस्थान राज्य के श्रीगंगानगर नामक जिले में ११ अप्रैल १९५२ को हुआ। वे एक प्रसिद्ध थिएटर कलाकार थे और अपनी योग्यता को राष्ट्रीय स्तर नाटक सभा लखनऊ में प्रदर्शित कर चुके हैं जिसे भारतीय खुफिया एजेंसी रॉ के कुछ अधिकारियों ने भी देखा। इस समय उन्हें सम्पर्क किया गया और उन्हें भारत के लिए पाकिस्तान में खुफिया एजेंट की नौकरी का प्रस्ताव रखा गया। 23 वर्ष की आयु में, उन्हें मिशन पर पाकिस्तान भेज दिया गया। रविन्द्र कौशिक रॉ द्वारा भर्ती किया गया था और दो साल के लिए दिल्ली में गहन प्रशिक्षण दिया गया था। उन्हें इसलाम की धार्मिक शिक्षा दी गयी और पाकिस्तान के बारे में, स्थलाकृति और अन्य विवरण के साथ परिचित कराया गया। उर्दू पढ़ायी गयी। श्री Ganganager से होने के नाते, वह अच्छी तरह से पाकिस्तान के बड़े हिस्से में बोली जाने वाली पंजाबी भाषा में निपुण थे। उनको 1975 में पाकिस्तान में भेजा गया और नाम नबी अहमद शाकिर दिया गया था।वे कराची विश्वविद्यालय में दाखिला प्राप्त करने में सफल रहे और वहां एलएलबी पूरा किया। आगे जाकर वे पाकिस्तानी सेना में शामिल हो गए और एक कमीशन अधिकारी बन गए और बाद में एक मेजर के पद पर पदोन्नत किये गए। उनहोंने एक स्थानीय लड़की अमानत से शादी कर ली थी, और एक बेटे के पिता बन गए। 1979 से 1983 तक उनहोंने जो रॉ के लिए बहुमूल्य जानकारी पर पारित की वे भारतीय रक्षा बलों के लिए बहुत मददगार थी। उन्हें भारत के तत्कालीन गृह मंत्री एसबी चव्हाण द्वारा 'ब्लैक टाइगर' का खिताब दिया गया था। कुछ जानकार के अनुसार तत्कालीन प्रधानमंत्री इंदिरा गांधी द्वारा उपाधि प्रदत्त किया गया था। वह बहुत प्रतिकूल परिस्थितियों में दूर पाकिस्तान में अपने घर और परिवार से अपने जीवन के 26 साल बिताए। रविन्द्र कौशिक द्वारा प्रदान की गुप्त जानकारी का उपयोग कर, भारत पाकिस्तान से हमेशा एक कदम आगे रहा और कई अवसरों पर पाकिस्तान ने भारत की सीमाओं के पार युद्ध छेड़ना चाहा , लेकिन रविन्द्र कौशिक द्वारा दिए गए समय पर अग्रिम शीर्ष गुप्त जानकारी का उपयोग इसे नाकाम कर दिया गया। सितम्बर 1983 में, भारतीय खुफिया एजेंसियों को ब्लैक टाइगर के साथ संपर्क में पाने के लिए एक एजेंट, Inyat Masiha, भेजा था। लेकिन उस एजेंट को पाकिस्तान की खुफिया एजेंसियों ने पकड़ लिया और रविंदर कौशिक की असली पहचान का पता चला गया। कौशिक पर सियालकोट के एक पूछताछ केंद्र में दो साल तक अत्याचार किया गया। वर्ष 1985 उसे सजा ए मौत की सजा सुनाई गई थी। बाद में पाकिस्तान के सुप्रीम कोर्ट द्वारा आजीवन कारावास में रूपान्तरित किया गया। उन्हें 16 साल तक सियालकोट, कोट लखपत और मियांवाली जेल सहित विभिन्न जेलों में रखा गया था। वहीं कौशिक को दमा और टीबी हो गया। चुपके से वे भारत में अपने परिवार के लिए पत्र भेजने में कामयाब रहे। उसमें उनहोंने अपने खराब स्वास्थ्य की स्थिति और पाकिस्तान की जेलों में अपने ऊपर होने वाले यातनाओं के बारे में लिखा। लेकिन भारत सरकार या RAW ने उनकी खोज नहीं की। उन्होंने अपने एक पत्र में पुछा था , "क्या भारत जैसे बड़े देश केलिए कुर्बानी देने का यही ईनाम मिलता है ?" नवंबर 2001 को, वह सेंट्रल जेल मुल्तान में फेफड़े , तपेदिक और दिल की बीमारी से दम तोड़ दिया। उन्हें जेल के पीछे दफनाया गया था। रवींद्र के परिवार ने बताया की वर्ष 2012 में प्रदर्शित मशहूर बॉलीवुड फिल्म "एक था टाइगर" की शीर्षक लाइन रवींद्र के जीवन पर आधारित थी। =]]
कुडनकुलम नाभिकीय विद्युत परियोजना

कुंड़नकुलम नाभिकीय विद्युत परियोजना (केकेएनपीपी) भारत के तमिलनाडु प्रदेश के कुंड़नकुलम में स्थित है। इसका निर्माण सन् २००२ में आरम्भ हुआ और १३ जुलाई २०१३ को यह क्रान्तिक (क्रिटिकल/चालू) हुआ। इस परियोजना में 1000 मेगावाट विद्युत क्षमता वाले दो यूनिट (केकेएनपीपी 1 तथा 2) हैं। पहले यूनिट ने २२ अक्टूबर २०१३ से विद्युत ग्रिड को विद्युत आपूर्ति करना आरम्भ किया। इस संयंत्र की दो इकाइयों की मूल लागत १३१७१ करोड़ थी जो बढ़कर १७२७० हो गयी। १० अगस्त २०१६ को इसकी दूसरी इकाई को क्रान्तिक (क्रिटिकल) किया गया (अर्थात चालू किया गया।) कुडनकुलम नाभिकीय विद्युत परियोजना (केकेएनपीपी) में 1000 मेगावाट विद्युत क्षमता वाली दो इकाईयाँ (केकेएनपीपी 1 तथा 2) हैं। केकेएनपीपी इकाई-1 भारतीय नाभकीय विद्युत कार्पोरेशन लि. (एनपीसीआईएल) का 20वां नाभकीय विद्युत स्‍टेशन है जो विद्युत ग्रिड से जोड़ा जा चुका है। इसे अक्‍टूबर, 2013 में ग्रिड के साथ जोड़ा गया था और यह अनिश्चित तौर पर विद्युत का उत्‍पादन कर रहा है। इस यूनिट के विद्युत स्‍तर को परमाणु ऊर्जा नियामक परिषद (एईआरबी) द्वारा दी गई अनुमति के अनुसार चरणवार बढ़ाया गया और इसने 07 जून 2014 को पूर्ण विद्युत क्षमता (1000 मेगावाट) हासिल कर ली। अक्‍टूबर 2013 को ग्रिड के साथ जोड़े जाने के बाद से लेकर 13 जुलाई 2014 तक इसमें अनिश्चित तौर पर विद्युत का वास्‍तविक रूप से उत्‍पादन लगभग 2565 यूनिट रहा है। १० अगस्त २०१६ को इसकी दूसरी इकाई (KKNPP2) को क्रान्तिक (क्रिटिकल) किया गया (अर्थात चालू किया गया।) 14 मई 2014 को हुई गरम पानी रिसाव की घटना के फलस्‍वरूप एनपीसीआईएल के तीन कामगार गरम पानी से जलने के कारण घायल हुए और तीन ठेका कामगार केकेएनपीपी यूनिट-1 की टर्बाइन बिल्डिंग के एक हीटर लूप के तीन स्‍तरीय गरम पानी इनलेट वाल्‍व के रख-रखाव के दौरान जख्‍मी हुए। (इस हीटर लूप को रख-रखाव के दौरान बंद कर दिया गया था।) यह घटना ट्रैप में गरम पानी की निकासी से हुई। घटना की शुरूआती जांच से पता चला कि पांच सौ एमएम आकार के वाल्‍व के फटने के कारण एकत्रित गरम पानी फैलने से यह घटना हुई।
गुलाबी मैना

पास्टर रोज़िअस गुलाबी मैना या गुलाबी सारिका स्टर्निडी परिवार का एक पक्षी है जिसमें मैना भी शामिल है। इसके अन्य नाम हैं तिल्यर या तेलियर और कन्नड़ भाषा में इसके मधुर गीत के कारण इसे मधुसारिका भी कहते हैं। २४ मई २००४ को भारत डाक-तार विभाग ने इस पक्षी पर एक डाक टिकट भी जारी किया।
युति-वियुति

खगोल विज्ञान में, युति-वियुति (syzygy), तीन खगोलीय पिंडों का एक सरल रेखिय विन्यास है। सरल शब्दों में, जब सूर्य, पृथ्वी और चंद्रमा एक सीध में होते हैं तो यह स्थिति युति-वियुति कहलाती है। युति-वियुति स्थिति में चंद्रमा या तो सूर्य के साथ संयोजन में होता है या सूर्य से विमुख होता है। सूर्य ग्रहण और चंद्र ग्रहण युति-वियुति के समय पर होता है।
मेरिनर 10

51 वर्ष, 1 महीने और मेरिनर 10 (Mariner 10), एक अमेरिकी रोबोटिक अंतरिक्ष यान था जिसे 3 नवम्बर 1973 को बुध और शुक्र ग्रहों से होकर उड़ान भरने के लिए नासा द्वारा प्रक्षेपित किया गया था। मेरिनर 10 को मेरिनर 9 के करीब दो साल बाद प्रक्षेपित किया गया और यह मेरिनर कार्यक्रम अंतर्गत अंतिम अंतरिक्ष यान था। (मेरिनर 11 और 12 वॉयजर कार्यक्रम के लिए आवंटित किए गए थे और वॉयजर 1 और वॉयजर 2 से नामांकित किए गए थे) मिशन के उद्देश्य, बुध के पर्यावरण, वातावरण, सतह और पिंड की विशेषताओं का मापन करना और शुक्र की इसी तरह की छानबीन करना था। द्वितियक उद्देश्यों में अंतरग्रहीय माध्यम में प्रयोगों का प्रदर्शन करना और एक दोहरा-ग्रह गुरुत्वाकर्षण सहारा के साथ अनुभव प्राप्त करना था।
बदमाश कंपनी

बदमाश कंपनी मुख्य अभिनेताओं के रूप में शाहिद कपूर, अनुष्का शर्मा, मेइयनग चंग और वीर दास द्वारा अभिनीत आदित्य चोपड़ा द्वारा निर्मित, अभिनेता से निर्देशक बने परमीत सेठी द्वारा निर्देशित 2010 में बनी अपराध-हास्य चलचित्र (फ़िल्म) है। फिल्म के गीत प्रीतम ने लिखे हैं
सल्फर डाइऑक्साइड

Sulfur(IV) oxide -72 °C, 201 K, -98 °F −10 °C, 263 K, 14 °F Selenium dioxideSulfurous acidTellurium dioxide सल्फर डाइऑक्साइड (Sulfur dioxide) एक रासायनिक यौगिक है। इसका रासायनिक सूत्र SO2 है। यह तीव्र गंधयुक्त, एक तीक्ष्ण विषैली गैस है, जो कई तरह की औद्योगिक प्रक्रियाओं में तथा ज्वालामुखियों द्वारा छोड़ी जाती है। यह एक रंगहीन गैस होती है। सल्फर डाई ऑक्साइड का ज्यादातर कारखानों आदि में कोयला या तेल जैसी चीजों को जलाने से निर्माण होता है इस गैस का उपयोग बड़े बड़े जहाजो तथा कई डीजल साधन सल्फर ईंधन के जलने से चलते है इनसे भी हवा में सल्फर डाई ऑक्साइड बनती है। जब इस गैस पर दाब आरोपित किया जाता है तो यह गैस द्रव रूप में बदलने लगती है प्रयोगशाला में सल्फर डाइऑक्साइड बनाने के लिए काॅपर धातु की छीलन को सान्द्र सल्फ्यूरिक अम्ल के साथ गर्म करके बनायी जाती है 1.आक्सीकरण :- यह सल्फर से क्रिया करके जल बनाती है 2H2S+SO2⟶3S+2H2O 2.अपचायक :- यह क्लोरीन का HCl के साथ अप चयन करके H2SO4 देती है। Cl2+2H2O+SO2⟶H2SO4+2HCl SO2 + H2O-> H2SO4 + H2
खोई भाषाएँ

खोई भाषाएँ (Khoe languages) अफ़्रीका के दक्षिणी हिस्से में बोली जाने वाली भाषाओं का वह सबसे बड़ा परिवार है जो बांटू भाषा-परिवार का सदस्य नहीं है। यह पहले खोईसान भाषाओं की एक शाखा मानी जाती थी और 'मध्य खोईसान' के नाम से जानी जाती थी, लेकिन आधुनिक काल में यह एक अलग परिवार समझा जाता है। खोई भाषाओं में से सर्वाधिक बोली जाने वाली भाषा नामा भाषा है जो नामीबिया में बोली जाती है। अन्य खोई भाषाएँ बोत्स्वाना में कालाहारी रेगिस्तान में बोली जाती हैं। खोई भाषाएँ अपने क्लिक व्यंजनो के लिये जानी जाती हैं।
मिखाइल लोमोनोसोव

मिखाइल वैसेल्यवीच लोमोनोसोव (Mikhail Vasilyevich Lomonosov), (रूसी: Михаи́л Васи́льевич Ломоно́сов; IPA: [mʲɪxɐˈil vɐˈsʲilʲjɪvʲɪtɕ ləmɐˈnosəf];(19 नवम्बर 1711-15 अप्रैल 1765), एक रूसी बहुश्रुत, वैज्ञानिक और लेखक थे। उन्होने साहित्य, शिक्षा और विज्ञान में महत्वपूर्ण योगदान दिया है। उनकी खोजों में से एक शुक्र का वायुमंडल था। उनके विज्ञान के क्षेत्र प्राकृतिक विज्ञान, रसायनशास्त्र, भौतिकी, खनिज विज्ञान, इतिहास, भाषाशास्त्र, प्रकाशिकी उपकरण एवं अन्य थे। लोमोनोसोव एक कवि थे और उन्होने आधुनिक रूसी साहित्यिक भाषा के गठन को प्रभावित भी किया था।
खोईखोई भाषा

खोईखोई भाषा (Khoekhoe), जिसे नामा भाषा (Nama) और खोईखोईगोवाब (Khoekhoegowab) भी कहते हैं, अफ़्रीका के दक्षिणी हिस्से में बोली जाने वाली एक भाषा है। यह क्लिक व्यंजन वाली भाषाओं में से सब से वस्तृत है और इसे नामा, दमारा और हाइǁओम समुदाय के लोग बोलते हैं (ध्यान दें कि 'हाइǁओम' में ǁ का चिह्न एक क्लिक ध्वनि दर्शाता है)। यह भाषा कुछ दबाव में है क्योंकि नई पीढ़ी के बहुत से नामा लोग इसकी बजाय आफ़्रीकान्स भाषा बोलने लगे हैं।
अवर एवं वरिष्ठ ग्रह

वें ग्रह जिनकी कक्षाएं पृथ्वी की अपेक्षा सूर्य से नजदीक स्थित है अवर ग्रह (Inferior planet) कहलाते है। इसके विपरीत जिनकी कक्षाएं पृथ्वी की अपेक्षा सूर्य से दूर है वरिष्ठ ग्रह (superior planet) कहलाते है। इस प्रकार, बुध व शुक्र अवर ग्रह है और मंगल, बृहस्पति, शनि, यूरेनस और नेप्च्यून वरिष्ठ ग्रह है। ध्यान रहे, यह वर्गीकरण आंतरिक व बाह्य ग्रह से अलग है जो उन ग्रहों के लिए नामित है जिनकी कक्षाएं क्रमशः क्षुद्रग्रह बेल्ट के भीतर और बाहर मौजूद है। "अवर ग्रह" लघु ग्रह या वामन ग्रह से भी बहुत अलग है।
गैलेथिआ राष्ट्रीय उद्यान

गैलेथिआ राष्ट्रीय उद्यान भारत के केन्द्र शासित राज्य अंडमान और निकोबार द्वीप समूह में स्थित एक राष्ट्रीय उद्यान है। यह निकोबार द्वीप समूह के ग्रेट निकोबार के द्वीप पर स्थित है जो पूर्वी हिंद महासागर (बंगाल की खाड़ी) में स्थित है।पार्क का कुल क्षेत्रफल लगभग ११० वर्ग कि॰मी॰ है और यह एक १२ कि॰मी॰ चौड़े वन बफर ज़ोन से और बड़े कैम्पबॅल बे राष्ट्रीय उद्यान से अलग होता है।
संदक्फू चोटी

संदक्फू चोटी (३७८० मी.;१२४०० फुट) पश्चिम बंगाल, भारत की सबसे ऊँची पर्वत चोटी है जो दार्जिलिंग ज़िले में स्थित है। इस चोटी पर एक छोटा सा गांव है जिसमें सैलानियों के लिए कुछ हॉस्टल बने हुए हैं। दुनिया में पांच सबसे ऊंची चोटियों में से चार, एवरेस्ट, कंचनजंगा, ल्होत्से और मकालू इसकी शिखर से देखी जा सकती हैं।
खोईखोई लोग

खोईखोई (Khoekhoe), जिन्हें सिर्फ़ खोई (Khoi) भी कहा जाता है, अफ़्रीका के दक्षिणी भाग में बसने वाले खोईसान लोगों की एक शाखा है। यह समुदाय बुशमैन समुदाय से क़रीबी सम्बन्ध रखता है और ५वी सदी से दक्षिणी अफ़्रीका में बसा हुआ है। यहा वे मवेशी पालन और अस्थाई कृषि में लगे हुए हैं। वे खोईखोई भाषाएँ बोलते हैं। इन भाषाओं में मौजूद क्लिक व्यंजनों की नकल में यूरोपी लोग खोईखोई लोगों को हॉटेनटॉट (Hottentot) कहते थे लेकिन अब यह एक अपमानजनक नाम माना जाता है इसलिये इसका प्रयोग कम हो गया है। नामा समुदाय खोईखोई लोगों की सबसे बड़ी शाखा है और नामाओं को छोड़कर अधिकतर खोईखोई समुदाय विलुप्त हो चुके हैं।
मैनाटी

Trichechus inunguisTrichechus manatusTrichechus senegalensisTrichechus "pygmaeus" (विवादित) मैनाटी एक मध्यम आकार का शाकाहारी समुद्री स्तनधारी प्राणी है जो विश्व के कई भागों में समुद्री तटीय क्षेत्रों के जल में पाया जाता है। यह साइरेनिया जीववैज्ञानिक गण का सदस्य है, जिसमें चार जीववैज्ञानिक जातियाँ पाई जाती हैं। इन चार में से तीन मैनाटी की जातियाँ हैं, जबकि चौथी डूगोंग की इकलौती जाति है। मैनाटी की तीनों जातियाँ ट्रिकेकिडाए (Trichechidae) जीववैज्ञानिक कुल के अंतर्गत ट्रिकेकुस (Trichechus) जीववैज्ञानिक वंश में आती हैं।
जुनापाणी के शिलावर्त

जुनापाणी के शिलावर्त भारत के महाराष्ट्र राज्य के नागपुर नगर के पास स्थित जुनापाणी शहर में महापाषाण शिलावर्त (बड़ी शिलाओं से ज़मीन पर बने गोले) हैं जो यहाँ प्रागैतिहासिक काल में बनाए गए थे। यहाँ पत्थरों के ऐसे ३०० चक्र मिले हैं। सन् १८७९ में इतिहासकार जे॰ ऍच॰ रिवॅट-कारनैक ने यहाँ खुदाई करके इनकी खोज की थी। इन शिलावर्तों में लोहे के ख़ंजर, कुल्हाड़े, फावड़े, कंगन, छल्ले, तराशने के पैने औज़ार और चिमटे (जो शायद कभी लकड़ी के दस्ते रखते थे) मिले हैं। यहाँ लाल और काली मट्टी के बर्तनों के टुकड़े भी मिले हैं जिनमें से कुछ पर काले रंग से डिज़ाईन बने हुए हैं। कुछ जगहों पर लोग भी दफ़न हैं और वहाँ केअर्न (पत्थरों की व्यवस्थित ढेरियाँ) बने हुए हैं। इतिहासकारों के अनुसार यह शिलावर्त शायद १००० ईसापूर्व काल में बने हों। कुछ पत्थरों पर प्यालों के चिह्न हैं और उन्हें दिशाओं के अनुसार खड़ा किया गया है जिस से यह सम्भावना बनती है कि इनका प्रयोग खगोल-जिज्ञासा से सम्बन्धित रहा हो। हालांकि बहुत से शिलावर्त पाषाण युग में बने होते हैं, अपनी निर्माण आयु के मुताबिक़ यह शिलावर्त लौह युग में बने थे।
स्पॉट फिक्सिंग

स्पॉट फिक्सिंग अथवा स्पॉट स्थिरण खेलों में अवैध कार्यों के लिए काम में लिया जाता है जहाँ खेल का एक विशेष भाग स्थिर कर दिया जाता है। उदाहरण के लिए क्रिकेट के खेल में नो बॉल या वाइड गेंद या विकेट पतन का समय निर्धारण अथवा फुटबॉल के खेल में प्रथम समय गेंद को बाहर से अन्दर फेंकने का समय या बिना गोल के ही गोल रेखा को पार करना जैसे छोटे कार्य भी सम्मिलित हैं। यह आवश्यक नहीं की स्पॉट स्थिरण खेल के परिणाम को प्रभवित करे लेकिन फिर भी वे बुकी से पैसे कमा लेते हैं। यह शब्द कुछ वर्षों पूर्व ही चर्चा में आया। इस प्रकार यह मैच स्थिरण से अलग है जहाँ पूरा खेल ही पूर्व निर्धारित होता है अथवा भ्रष्ट खिलाड़ी (अथवा आधिकारी) एक हाशिया रखते हैं जिससे की सामने वाली टीम आसानी से जीत सके। स्पॉट स्थिरण को पहचानना मैच स्थिरण से कहीं मुश्किल है। फुटबॉल जगत में स्थिरण का महाजाल कथित तौर पर यूरोपिय चैंपियनशिप और चैंपियंस लीग में आया। यूरोपीय पुलिस बल यूरोपोल, यूरोपीय एंटी क्राइम एजेंसी और नेशनल प्रोसीक्यूटर्स की संयुक्त जांच में खुलासा हुआ है कि 2008 से 2011 के बीच क्लब और राष्ट्रीय स्तर पर खेले गए 680 फुटबॉल मैच फिक्स थे। हालांकि फीफा अध्यक्ष ने इन बातों की पुष्टी नहीं की थी। सन् २०१० में पाकिस्तान क्रिकेट टीम के इंगलेण्ड दौरे के दौरान आया। यहाँ तथाकथित आरोप लगाया गया था। उस समय आरोप लगा था कि दो पाकिस्तानी खिलाड़ी मोहम्मद आसिफ और मोहम्मद आमिर ने एक विशिष्ट समय पर तत्कालीन कप्तान सलमान बट्ट के इशारों पर नो बॉल फेंकी। परिणामस्वरूप सलमान बट्ट को आजीवन, आसिफ को सात वर्ष के लिए और आमिर को पाँच वर्षों के लिए प्रतिबन्धित कर दिया गया। क्रिकेट में स्पॉट स्थिरण का एक उदाहरण भारत में इंडियन प्रीमियर लीग के पांचवे संस्करण (२०१२) में देखने को मिला। इसके लिए पांच खिलाड़ियों को निलम्बित किया गया। ये पांच खिलाड़ी मोहनिश मिश्रा, शलभ श्रीवास्तव, टी पी सुधिन्द्र, हरमीत सिंह और अभिनव बाली हैं। क्रिकेट में ही स्पॉट स्थिरण का एक और उदाहरण भारत में इंडियन प्रीमियर लीग के छठे संस्करण (२०१३) में मिला, इसमें शुरूआत में तीन खिलाड़ियों को पकड़ा गया लेकिन बाद में धीरे-धीरे पत्ते खुलते जा रहे हैं और इसमें और खिलाड़ियों के शामिल होने से भी नकारा नहीं जा सकता। सबसे पहले दोषी पाये गये खिलाड़ी शान्ताकुमारन श्रीसंत, अंकित चव्हाण और अजित चंदीला हैं।
फ्रैंक एल्मोर रॉस

फ्रैंक एल्मोर रॉस (Frank Elmore Ross) (2 अप्रैल 1874 - 21 सितम्बर 1960) एक अमेरिकी खगोलशास्त्री और भौतिक विज्ञानी थे। उनका जन्म सैन फ्रांसिस्को, कैलिफोर्निया में और निधन अटलांटा, कैलिफोर्निया में हुआ था। 1901 में उन्होंने कैलिफोर्निया विश्वविद्यालय से अपनी डॉक्टरी की उपाधि प्राप्त की। सन् 1905 में वह अंतर्राष्ट्रीय अक्षांश वेधशाला स्टेशन, गैदर्सबर्ग, मैरीलैंड के निदेशक बने। 1915 में वे रोचेस्टर, न्यूयॉर्क में ईस्टमैन कोडक कंपनी में भौतिक विज्ञानी बन गए। 1924 में उन्होंने यर्कीज़ वेधशाला में एक पद स्वीकार कर लिया और 1939 में अपनी सेवानिवृत्ति तक वहां काम किया।
सेवाग्राम आश्रम

सेवाग्राम महाराष्ट्र के वर्धा जिले में एक गाँव का नाम है। यहाँ एक प्रसिद्ध आश्रम है जिसे गांधीजी ने स्थापित किया था। पहले इस गाँव का नाम शेगाँव था जिसे गांधीजी ने बदलकर नया नाम 'सेवाग्राम' रखा।
रमण अथरेया

रमण अथरेया (Ramana Athreya), भारतीय विज्ञान शिक्षा एवं अनुसंधान संस्थान में एक पक्षी प्रेमी और एक खगोल विज्ञानी है | 2006 में उन्होंने पश्चिमी अरुणाचल प्रदेश, पूर्वोत्तर भारत के ईगलनेस्ट वन्यजीव अभयारण्यEn में बुगुन लियोसिचलाEn नामक पक्षी की एक नई प्रजाति का विवरण दिया। यह खोज आधी से ज्यादा सदी की भारत की सबसे सनसनीखेज पक्षीविज्ञानी खोज के रूप में बर्डलाइफ़En द्वारा वर्णित हुई है। अपनी इस खोज के लिए वें 2009 में राजस्थान सरकार द्वारा पक्षीश्री पुरस्कार से नवाजे गए थे। मई 2011 में वह वाईटली पुरस्कार से सम्मानित हुए थे।
लिंग चयन प्रतिषेध अधिनियम, 1994

पूर्व गर्भाधान और प्रसव पूर्व निदान तकनीक (PCPNDT) अधिनियम, 1994 भारत में कन्या भ्रूण हत्या और गिरते लिंगानुपात को रोकने के लिए भारत की संसद द्वारा पारित एक संघीय कानून है। इस अधिनियम से प्रसव पूर्व लिंग निर्धारण पर प्रतिबंध लगा दिया गया है। प्री-नेटल डायग्नोस्टिक टेक्निक ‘पीएनडीटी’ एक्ट 1996, के तहत जन्म से पूर्व शिशु के लिंग की जांच पर पाबंदी है। ऐसे में अल्ट्रासाउंड या अल्ट्रासोनोग्राफी कराने वाले जोड़े या करने वाले डाक्टर, लैब कर्मी को तीन से पांच साल सजा और 10 से 50 हजार जुर्माने की सजा का प्रावधान है। प्रत्येक आनुवांशिक परामर्श केंद्र, आनुवांशिक प्रयोगशाला या आनुवांशिक क्लिनिक परामर्श देने या प्रसव पूर्व निदान तकनीकों का संचालन करने में लगे हुए हैं, जैसे कि गर्भाधान से पहले और बाद में लिंग चयन की संभावनाओं के साथ इन विट्रो फर्टिलाइज़ेशन (आईवीएफ) पीसीसीपीटी अधिनियम के दायरे में आता है और इस पर प्रतिबंध है।
तहर

हॅमिट्रैगसनीलगिरिट्रैगसअरैबिट्रैगस तहर जंगली बकरी से संबंधित बड़े एशियाई द्विखुरीगणों की तीन प्रजातियां हैं। अभी हाल तक ऐसा माना जाता था कि तीनों प्रजातियाँ आपस में सम्बन्धित हैं और इन तीनों प्रजातियों को एक ही प्रजाति, हॅमिट्रैगस में रखा गया था। आनुवांशिक अध्ययन ने साबित कर दिया है कि पहले विचार के विरुद्ध तीनों तहर आपस में संबंधित नहीं हैं। अब इनको तीन अलग प्रजाति के सदस्य के रूप में माना जाता है, हॅमिट्रैगस अब हिमालयी तहर के लिए, नीलगिरि तहर के लिए नीलगिरिट्रैगस और अरेबियाई तहर के लिए अरैबिट्रैगस नाम दिये गये हैं। जबकि ओमान की अरेबियाई तहर और नीलगिरि तहर के आवास का इलाका संकुचित हो गया है और यह माना जाता है कि दोनों ही आबादियाँ विलुप्तप्राय हैं वहीं हिमालयी तहर व्यापक क्षेत्र में फैली हुयी है और इसको न्यूज़ीलैण्ड के सदर्न ऐल्प्स में भी रोपित कर दिया गया है जहाँ अब इनका सुनियोजित रूप से शिकार किया जाता है और ऐसा माना जाता है कि इनका मांस काफ़ी स्वादिष्ट होता है। इसकी एक आबादी दक्षिण अफ़्रीका के टेबल माउन्टेन में भी पाई जाती है जो सन् १९३० में चिड़ियाघर से भागे जोड़े के वंशज हैं। न्यूज़ीलैण्ड में इसका मांस बहुत ही उच्च स्तर का माना जाता है और वहाँ इसके शिकार को एक महंगा खेल माना जाता है क्योंकि गाइड के साथ शिकार के लिए जाने से यह काफ़ी महंगा साबित होता है। दक्षिणी ऐल्प्स में सर्दियों के वक़्त भी यह हिम रेखा के ऊपर ही रहना पसन्द करते हैं और भोजन के लिए रात के समय ही आते हैं जो इनके लिए सुरक्षित समय होता है।
नीलगिरि तहर

हॅमिट्रैगस हायलोक्रिअस नीलगिरि तहर (Nilgiritragus hylocrius) भारत के तमिल नाडु और केरल राज्यों में नीलगिरि पर्वत और पश्चिमी घाट के दक्षिणी भाग में रहने वाला जंगली प्राणी है जिसके निकट सम्बन्धी जंगली बकरी और भेड़ हैं। इसे स्थानीय बोल-चाल में नीलगिरि साकिन (ibex) या केवल साकिन के नाम से भी जाना जाता है। IUCN के अनुसार लुप्तप्राय जाति है। 1972 में अनुसूची: 1 इसका निवास स्थान दक्षिणी पश्चिमी घाट के पर्वतीय वर्षा वनों के खुले पर्वतीय चारागाह हैं। ये चारागाह कम ऊंचाई पर घने जंगलों से घिरे रहते हैं। यह पहले बड़े झुण्डों में इन घास के मैदानों में चरते थे लेकिन उन्नीसवीं सदी में इनके आखेट और अवैध शिकार की वजह से बीसवीं सदी की शुरुआत में इसकी संख्या महज़ १०० रह गई थी जो अब बढ़कर २००० हो गई है और इसी कारण से यह जाति आई यू सी एन द्वारा संकटग्रस्त घोषित करी गई है। इनका आवास क्षेत्र उत्तर से दक्षिण में ४०० किलोमीटर में फैला हुआ है और एराविकुलम राष्ट्रीय उद्यान इसकी सबसे बड़ी आबादी का घर है। तमिल भाषा में इसके नाम का अर्थ है खाई की बकरी जबकि हाल के अनुसंधानों से यह पता चला है कि यह बकरी से अधिक भेड़ का सम्बन्धी है। सन् २००५ तक इसे अन्य तहर की श्रेणी हॅमिट्रैगस के साथ रखा गया था लेकिन अब इसकी प्रजाति को एक नया नाम नीलगिरिट्रैगस दे दिया गया है। यह एक गठीले बदन का प्राणी है जिसके खाल के बाल छोटे और रूखे होते हैं और चुभने वाली अयाल होती है। नर मादा से बड़ा होता है और परिपक्व होने पर इसका रंग और गाढ़ा हो जाता है। दोनों लिंगों के सींग होते हैं जो घुमावदार होते हैं नरों में यह ४० सेंटीमीटर तक पहुँच सकते हैं जबकि मादाओं में यह थोड़ा छोटे होते हैं और ३० सेंटीमीटर तक ही लंबे होते हैं। वयस्क नर का वज़न ८० से १०० किलोग्राम तथा कंधे तक लंबाई १०० सेंटीमीटर तक होती है। वयस्क नरों की पीठ हल्के सलेटी रंग की हो जाती है जिससे इनको आसानी से पहचाना जा सकता है।
केन घोष

केन घोष भारतीय हिन्दी फ़िल्म निर्देशक और पटकथा लेखक हैं। वो फ़िल्मे और टीवी धारावाहिक निर्माता भी हैं।
प्रोजेक्ट ग्रीनोमान

परियोजना ग्रीन ओमान, एक परियोजना है, जो इंडियन स्कूल सलालाह का विद्यर्थि, हृदिथ सुदेव और उनके छोटे भाई संवेद शाजी द्वारा स्थापित एक संगठन, प्रोजेक्ट ग्रीन्वोर्ल्ड ने ओमान में पारिस्थितिकी मित्रता को बढ़ावा देने के लिए शुरू की है। दोनों की परियोजना, सतत विकास पर संयुक्त राष्ट्र सम्मेलन द्वारा आयोजित 2012 विश्व पर्यावरण दिवस ग्लोबल स्कूल प्रतियोगिता के लिए ओमान में पर्यावरण मित्रता को बढ़ावा देने के लिए शुरू की सबसे अच्छी परियोजना के लिए पुरस्कार जीता। परियोजना GreenOman की आधिकारिक संक्षिप्त नाम है PRGROM। यह परियोजना कई स्वयंसेवकों और सदस्यों को शामिल करके बनाया गया था। परियोजना चार पर्यावरण के मुद्दों पर ध्यान केंद्रित किया और परिणाम बनाने के लिए पांच क्षेत्रों में विभाजित किया गया था -
अर्कनोइड (खगोलभूविज्ञान)

अर्कनोइड (arachnoid), खगोलभूविज्ञान में अज्ञात मूल की एक बड़ी संरचना है और वे मात्र शुक्र ग्रह की सतह पर ही पाई गई हैं। अर्कनोइड ने अपना नाम मकड़ी के जाले से समानता से पाया है। वे ऐसी दिखाई देती है जैसे संकेंद्रित अंडे को दरारों के एक जटिल नेटवर्क ने चारों ओर से घेर रखा हों और यह 200 किलोमीटर तक फैली हो सकती हैं। शुक्र पर अब तक तीस से अधिक अर्कनोइड की पहचान की जा चुकी है। अर्कनोइड ज्वालामुखी के अनोखे संबंधी हो सकते है, लेकिन संभवतः अलग अलग अर्कनोइड विभिन्न प्रक्रियाओं से बनते हैं।
रांझणा

रांझणा आनंद एल॰ राय द्वारा निर्देशित और कृशिका लुल्ला द्वारा निर्मीत, २०१३ में प्रदर्शित हिन्दी फ़िल्म है। यह फ़िल्म धनुष, सोनम कपूर, अभय देयोल आदि कलाकारों द्वारा अभिनीत है। इरोस इंटरनेशनल की यह फिल्म एक प्रेम कहानी है। जिसमें कुंदन शंकर (धनुष) एक दक्षिण भारतीय हिंदू है जो वाराणसी में अपने मां-बाप के साथ रहता है। उसके पिता (विपिन शर्मा) एक मंदिर में पुजारी हैं। इसके तमिल संस्करण को छोड़कर फ़िल्म २१ जून २०१३ को सिनेमाघरों में प्रदर्शित हुई। इसका तमिल संस्करण का नाम अंबिकापथी है। कुंदन शंकर (धनुष) वाराणसी में रहने वाला एक भारतीय हिंदू है और वह भोलेनाथ में प्रबल विश्वास रखता है। बचपन से वह ज़ोया नाम की मुस्लिम लड़की से प्यार करने लगता है। ए आर रहमान द्वारा दिया गया संगीत कर्णप्रिय है। फ़िल्म में बनारसिया, तुम तक, टाइटल ट्रैक और तू मन शुद्धि गाने हैं। इरशाद क़ामिल ने बोल दिये हैं और बॉस्को-सीज़र द्वारा कोरियोग्राफी की गई है। 80 रुपए
विशालकाय श्वेत धब्बा

विशालकाय श्वेत धब्बा (Great White Spot, or Great White Oval), शनि ग्रह पर सफेद रंग का एक आवधिक तूफान है। इसका नामकरण बृहस्पति के विशालकाय लाल धब्बे की तर्ज पर हुआ है। यह इतना बड़ा है कि पृथ्वी से टेलिस्कोप की मदद से देखा जा सकता है। यह हजारों किलोमीटर लंबा-चौड़ा हो सकता है।
सौर कलंक

सौर कलंक (अंग्रेज़ी: Sunspots), सूर्य के प्रकाश मंडल की अस्थायी घटनाएं हैं। जब सूर्य के किसी भाग का ताप अन्य भागों की तुलना में कम हो जाता है तो धब्बे के रूप में दिखता है, इसे सौर कलंक कहते हैं। इस धब्बे का जीवनकाल कुछ घंटे से लेकर कुछ सप्ताह तक होता है। कई दिनों तक सौर कलंक बने रहने के पश्चात रेडियो संचार में बाधा आती है। सौर्य धब्बा चक्र में 11 -12वर्षो के अंतराल में परिवर्तन होता रहता है जिससे सौर स्थिरांक में लगभग 2% (नगण्य) परिवर्तन से सूर्यातप में भी परिवर्तन होता है।
समीर कर्णिक

समीर कार्णिक (पंजाबी: ਸਮੀਰ ਕਾਰ੍ਨਿਕ, उर्दू: سمیر کارنک), हिन्दी फ़िल्मों के भारतीय फ़िल्म निर्देशक, निर्माता और पटकथा लेखक हैं। कार्णिक ने फ़िल्म "क्यों, हो गया ना?" जो ऐश्वर्या राय और विवेक ओबेरॉय अभिनीत है से निर्देशन का कार्य आरम्भ किया। उन्होंने २००८ की फ़िल्म "हीरोज" में निर्माता निर्देशक दोनों का कार्य किया। उन्होंने अपनी कई फ़िल्मों के संवाद व पटकथा भी लिखी हैं।
स्थाई मध्यस्थता न्यायालय

स्थाई मध्यस्थता न्यायालय (अंग्रेज़ी: Permanent Court of Arbitration, पॅरमानेन्ट कोर्ट ऑफ़ आर्बिट्रेशन) नीदरलैंड के हेग शहर में स्थित एक अंतरराष्ट्रीय संस्थान है। इसकी स्थापना १८९९ के प्रथम हेग शान्ति सम्मेलन के बाद की गई थी। यह देशों, सरकारी संस्थाओं और निजि कम्पनियों के बीच होने वाले मतभेदों में मध्यस्थता करके उन्हें सुलझाने का प्रयास करता है। ध्यान दें कि यह अंतर्राष्ट्रीय न्यायालय से अलग है हालांकि दोनों ही हेग में एक ही 'शान्ति भवन' (पीस पैलॅस) नामक इमारात में स्थित हैं।
केन्द्रीय निगरानी प्रणाली

केन्द्रीय निगरानी प्रणाली (अंग्रेज़ी: Central Monitoring System) डेटा संग्रह प्रणाली है जिसका संचालन भारत सरकार द्वारा किया जाता है। इसको भारतीय संसद में 2012 में प्रस्तावित किया गया था तथा अप्रैल 2013 से इसने कार्य करना शुरू कर दिया।अग्रेज़ी समाचारपत्र द हिन्दू की शालिनी सिंह द्वारा इसे अमेरिकी सरकार के विवादास्पद इसी तरह के प्रोग्राम प्रिज़्म की तरह हस्तक्षेप करने वाला बताया गया है। केन्द्रीय निगरानी प्रणाली भारत सरकार को फोन पर हो रही बातचीत सुनने, ई मेल और टेक्स्ट संदेशों को पढ़ने, फेसबुक, ट्विटर या लिंक्डइन के पोस्ट पर निगरानी रखने और गूगल की खोजो पर नज़र रखने में सहायता प्रदान करती है। इस को स्थापित दिल्ली की सीमा के नज़दीक स्थित भारत सरकार के उद्यम सेंटर फॉर डवलेपमेंट ऑफ टेलीमैटिक्स द्वारा किया गया था।